ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 38/2552เรื่อง แบบคําขออนุญาตเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทยที่ออกใหม่และเอกสารหลักฐานประกอบคําขออนุญาต\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 5(2) แห่งประกาศคณะกรรมการกํากับตลาดทุน ที่ ทจ. 32/2552 เรื่อง การเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทย ลงวันที่ 3 สิงหาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ในการขออนุญาตออกและเสนอขายใบแสดงสิทธิที่ออกใหม่ ให้บริษัทที่ออกใบแสดงสิทธิและบริษัทที่ออกหลักทรัพย์อ้างอิงยื่นแบบคําขออนุญาตตามแบบ 35-DR ที่จัดไว้ในระบบงานอิเล็กทรอนิกส์ของสํานักงาน พร้อมเอกสารหลักฐานดังต่อไปนี้ต่อสํานักงาน จํานวนหนึ่งชุด พร้อมทั้งชําระค่าธรรมเนียมในวันยื่นคําขออนุญาต(1) เอกสารหลักฐานของบริษัทที่ออกใบแสดงสิทธิ ซึ่งประกอบด้วย (ก) เอกสารแสดงรายละเอียดเกี่ยวกับใบแสดงสิทธิ (ข) เอกสารแสดงรายละเอียดเกี่ยวกับบริษัท ซึ่งอย่างน้อยต้องมีรายการตามมาตรา 69(1) ถึง (10) (ค) เอกสารแสดงรายละเอียดเกี่ยวกับกรรมการ ผู้บริหาร และผู้มีอํานาจควบคุมของบริษัท ซึ่งแสดงข้อมูลเกี่ยวกับชื่อและสกุล (หากมีการเปลี่ยนชื่อหรือสกุลให้ระบุชื่อหรือสกุลเดิมด้วย)เลขประจําตัวประชาชน และการเป็นกรรมการหรือผู้บริหารในบริษัทอื่น (ง) เอกสารแสดงว่าบริษัทมีกลไกในการดูแลรักษาและดํารงหลักทรัพย์อ้างอิง และมีระบบการดูแลการใช้สิทธิออกเสียงลงคะแนนของผู้ลงทุนในใบแสดงสิทธิได้ตามหลักเกณฑ์ที่กําหนดไว้ในประกาศคณะกรรมการกํากับตลาดทุนว่าด้วยการเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทย (จ) สําเนาหนังสือรับรองการจดทะเบียนหุ้นส่วนบริษัทที่ออกให้โดยกระทรวงพาณิชย์ไม่เกินสามเดือนนับถึงวันที่ยื่นคําขออนุญาตต่อสํานักงาน (ฉ) สําเนาข้อบังคับบริษัทที่กระทรวงพาณิชย์รับรอง (ช) สําเนามติคณะกรรมการหรือมติที่ประชุมผู้ถือหุ้นที่อนุมัติให้ออกใบแสดงสิทธิ (ซ) หนังสือรับรองจากกรรมการและผู้บริหารเกี่ยวกับการรับทราบหน้าที่ที่จะต้องรายงานการถือหลักทรัพย์ตามมาตรา 59 (ฌ) ร่างข้อกําหนดสิทธิของใบแสดงสิทธิ (ญ) เอกสารแสดงข้อผูกพันตามใบแสดงสิทธิที่มีบุคคลอื่น (นอกจากบริษัทที่ออกใบแสดงสิทธิหรือบริษัทจดทะเบียนที่ออกหลักทรัพย์อ้างอิง) เป็นคู่สัญญา ในกรณีที่บริษัทที่ออกใบแสดงสิทธิยื่นแบบแสดงรายการข้อมูลมาพร้อมกับแบบคําขออนุญาต ให้ถือว่าบริษัทได้ยื่นเอกสารตาม (ก) ถึง (ค) ต่อสํานักงานแล้ว(2) เอกสารหลักฐานของบริษัทที่ออกหลักทรัพย์อ้างอิง ซึ่งประกอบด้วย (ก) หนังสือรับรองจากกรรมการ ผู้บริหาร และผู้สอบบัญชีเกี่ยวกับการรับทราบหน้าที่ที่จะต้องรายงานการถือใบแสดงสิทธิที่ขออนุญาตตามมาตรา 59 โดยอนุโลม (ข) กรณีหลักทรัพย์อ้างอิงเป็นหุ้น ให้แนบเอกสารหลักฐานตามที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแบบคําขออนุญาตเสนอขายหุ้นที่ออกใหม่และวิธีการยื่นคําขออนุญาต โดยอนุโลม (ค) กรณีหลักทรัพย์อ้างอิงเป็นหุ้นกู้ ให้แนบเอกสารหลักฐานตามที่กําหนดไว้สําหรับการขออนุญาตและการแสดงข้อมูลหุ้นกู้ที่จะเสนอขายในกรณีทั่วไป ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแบบคําขอในการเสนอขายตราสารหนี้ที่ออกใหม่และการยื่นเอกสาร หลักฐาน หรือรายงานที่เกี่ยวข้อง โดยอนุโลม (ง) กรณีหลักทรัพย์อ้างอิงเป็นพันธบัตร ให้แนบเอกสารหลักฐานที่มีข้อมูลอย่างเดียวกับแบบแสดงรายการข้อมูลสําหรับการเสนอขายพันธบัตรที่กําหนดไว้ในประกาศคณะกรรมการกํากับตลาดทุนว่าด้วยการยื่นแบบแสดงรายการข้อมูลการเสนอขายตราสารหนี้ โดยอนุโลมข้อ ๒ ให้บรรดาคําสั่งและหนังสือเวียนที่ออกหรือวางแนวปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 42/2546 เรื่อง แบบคําขออนุญาตเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทยที่ออกใหม่และเอกสารหลักฐานประกอบคําขออนุญาต ลงวันที่ 25 ธันวาคม พ.ศ. 2546 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีคําสั่งและหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๓ ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 42/2546 เรื่อง แบบคําขออนุญาตเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทยที่ออกใหม่และเอกสารหลักฐานประกอบคําขออนุญาต ลงวันที่ 25 ธันวาคม พ.ศ. 2546 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๔ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2552 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากได้มีการปรับปรุงหลักเกณฑ์เกี่ยวกับการเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทย โดยได้จัดทําหลักเกณฑ์ดังกล่าวในรูปของประกาศคณะกรรมการกํากับตลาดทุน ดังนั้น เพื่อให้ประกาศสํานักงานอ้างอิงถึงหลักเกณฑ์ดังกล่าวอย่างถูกต้องและสอดคล้องต่อการปรับปรุงแก้ไขหลักเกณฑ์นั้น จึงเห็นควรออกประกาศเพื่อทดแทนประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 42/2546 เรื่อง แบบคําขออนุญาตเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทยที่ออกใหม่และเอกสารหลักฐานประกอบคําขออนุญาต ลงวันที่ 25 ธันวาคม พ.ศ. 2546 จึงจําเป็นต้องออกประกาศนี้